# Lisa Randall

Lisa Randall|  (2006)  |
| Biografía |
| Nacemento | 18 de xuño de 1962  (64 anos) Queens
 |
| Residencia | Massachusetts  |
| Relixión | Ateísmo  |
| Educación | Universidade Harvard - Doutora en filosofía (–1987) Stuyvesant High School   |
| Director de tese | Howard Georgi (pt)   |
| Actividade |
| Campo de traballo | Física de partículas, Física teórica e cosmoloxía  |
| Ocupación | escritora, física, físico teórico, profesora universitaria, libretista  |
| Empregador | Universidade de Princeton   Universidade de California, Berkeley   Instituto de Tecnoloxía de Massachusetts   Universidade Harvard   Laboratorio nacional de Lawrence Berkeley   |
| Membro de | Real Academia de Irlanda (membro de honra) (2009–) Academia Nacional de Ciencias dos Estados Unidos (2008–) Academia das Artes e das Ciencias dos Estados Unidos (2004–)  |
| Obra |
| Doutorando | Csaba Csáki (pt) , Witold Skiba, Shufang Su e Matthew D Schwartz (en)   |
| Familia |
| Irmáns | Dana Randall  |
| Premios |
| Despregar* (2019)  Prêmio Sakurai (pt)
* (2018)  Bolsa de estudos Guggenheim
* (2015)  Premio Julius Wess
* (2012)  Prêmio Andrew Gemant (pt)
* (2010)  Erna Hamburger Prize (en)
* (2007)  Prêmio Lilienfeld (pt)
* (2007)  honorary doctor of the University of Antwerp (en)
* (2003)  Membro da Sociedade Estadounidense de Física
* (1992)  Prêmio Presidencial Jovem Investigador (pt)
* Membro da Academia Estadounidense das Artes e as Ciencias
 |
|

---

 |
|      |

**Lisa Randall**, nada en Nova York o 18 de xuño de 1962, é unha física teórica estadounidense, especializada na física de partículas e cosmoloxía. Traballou en varios dos modelos de teoría de cordas que tratan de explicar o funcionamento íntimo do universo. A súa achega máis coñecida neste eido é o modelo de Randall-Sundrum ou modelo RS publicado en 1999 xunto con Raman Sundrum.
Foi a primeira muller en ocupar un posto no departamento de física da Universidade de Princeton e a primeira muller Física Teórica no MIT e na Universidade Harvard.

## Traxectoria

Nada no barrio de Queens en Nova York, conseguiu o primeiro premio no concurso de talentos científicos Westinghouse de 1980, á idade de 18 anos. Licenciada (BA) en Harvard en 1983 e doutorada en física de partículas en 1987 baixo a dirección de Howard Georgi. Entrou a formar parte da Academia Americana de Artes e Ciencias en 2004. Foi nomeada pola revista Newsweek no número "Who's next" de xaneiro de 2006 como "unha das máis prometedoras físicas teóricas da súa xeración"

En 2010, Lisa Randall investiga sobre física de partículas e cosmoloxía na Universidade Harvard, onde traballa como profesora de física teórica. A súa investigación céntrase nas partículas elementais e as forzas fundamentais, incluíndo unha variedade de modelos que supoñen espazos con varias dimensións adicionais, sendo o máis coñecido o Modelo de Randall-Sundrum. Tamén traballou noutros eidos como a supersimetría, o modelo estándar, a inflación cósmica ou a relatividade xeral.
O seu libro "Warped Passages" foi engadido na lista dos 100 libros máis notables do ano 2005 polo New York Times.

Logo de obter o seu doutoramento en Harvard, exerceu como profesora no MIT e na Universidade de Princeton antes de volver a Harvard en 2001.

## Notas

## Véxase tamén

### Ligazóns externas

* *Lisa Randall* na IMDb *(en inglés)*.